CELEX: 32021R0733
Language: sk
Date: 2021-05-05 00:00:00
Title: Vykonávacie nariadenie Komisie (EÚ) 2021/733 z 5. mája 2021, ktorým sa mení vykonávacie nariadenie (EÚ) č. 887/2011 a vykonávacie nariadenie (EÚ) 2017/961, pokiaľ ide o názov držiteľa povolenia prípravku s obsahom Enterococcus faecium CECT 4515 ako kŕmnej doplnkovej látky, a ktorým sa mení vykonávacie nariadenie (EÚ) 2020/1395, pokiaľ ide o názov držiteľa povolenia prípravku s obsahom Bacillus amyloliquefaciens CECT 5940 ako kŕmnej doplnkovej látky (Text s významom pre EHP)

6.5.2021   
               
               
                  SK
               
               
                  Úradný vestník Európskej únie
               
               
                  L 158/11
               
            
         VYKONÁVACIE NARIADENIE KOMISIE (EÚ) 2021/733
         z 5. mája 2021,
         ktorým sa mení vykonávacie nariadenie (EÚ) č. 887/2011 a vykonávacie nariadenie (EÚ) 2017/961, pokiaľ ide o názov držiteľa povolenia prípravku s obsahom Enterococcus faecium CECT 4515 ako kŕmnej doplnkovej látky, a ktorým sa mení vykonávacie nariadenie (EÚ) 2020/1395, pokiaľ ide o názov držiteľa povolenia prípravku s obsahom Bacillus amyloliquefaciens CECT 5940 ako kŕmnej doplnkovej látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     Spoločnosť Evonik Nutrition & Care GmbH predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia, pokiaľ ide o vykonávacie nariadenie Komisie (EÚ) č. 887/2011 (2), vykonávacie nariadenie Komisie (EÚ) 2017/961 (3) a vykonávacie nariadenie (EÚ) 2020/1395 (4).
                  
               
                     (3)
                  
                  
                     Žiadateľ uvádza, že spoločnosť Evonik Nutrition & Care GmbH zmenila svoj názov na Evonik Operations GmbH. K žiadosti boli priložené relevantné podporné údaje.
                  
               
                     (4)
                  
                  
                     Navrhovaná zmena podmienok povolenia je výhradne administratívnej povahy a nemá za následok nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
                  
               
                     (5)
                  
                  
                     Aby žiadateľ mohol využívať svoje práva na uvádzanie na trh pod názvom Evonik Operations GmbH, je potrebné zmeniť podmienky povolenia.
                  
               
                     (6)
                  
                  
                     Vykonávacie nariadenie (EÚ) č. 887/2011, vykonávacie nariadenie (EÚ) 2017/961 a vykonávacie nariadenie (EÚ) 2020/1395 by sa preto mali zodpovedajúcim spôsobom zmeniť.
                  
               
                     (7)
                  
                  
                     Keďže bezpečnostné dôvody si nevyžadujú bezprostredné uplatňovanie zmeny zavedenej týmto nariadením do vykonávacieho nariadenia (ES) č. 887/2011, vykonávacieho nariadenia (EÚ) 2017/961 a vykonávacieho nariadenia (EÚ) 2020/1395, je vhodné stanoviť prechodné obdobie, počas ktorého sa môžu spotrebovať existujúce zásoby.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vykonávacieho nariadenia (EÚ) č. 887/2011
            Vykonávacie nariadenie (EÚ) č. 887/2011 sa mení takto:
            
                        1.
                     
                     
                        V názve sa slová „držiteľ povolenia: Evonik Nutrition & Care GmbH“ nahrádzajú slovami „držiteľ povolenia Evonik Operations GmbH“;
                     
                  
                        2.
                     
                     
                        V druhom stĺpci prílohy „Názov/meno držiteľa povolenia“ sa slová „Evonik Nutrition & Care GmbH“ nahrádzajú slovami „Evonik Operations GmbH“.
                     
                  
         
            Článok 2
            Zmeny vykonávacieho nariadenia (EÚ) 2017/961
            Vykonávacie nariadenie (EÚ) 2017/961 sa mení takto:
            
                        1.
                     
                     
                        V názve sa slová „držiteľ povolenia Evonik Nutrition & Care GmbH“ nahrádzajú slovami „držiteľ povolenia Evonik Operations GmbH“;
                     
                  
                        2.
                     
                     
                        V druhom stĺpci prílohy „Názov/meno držiteľa povolenia“ sa slová „Evonik Nutrition & Care GmbH“ nahrádzajú slovami „Evonik Operations GmbH“.
                     
                  
         
            Článok 3
            Zmeny vykonávacieho nariadenia (EÚ) 2020/1395
            Vykonávacie nariadenie (EÚ) 2020/1395 sa mení takto:
            
                        1.
                     
                     
                        V názve sa slová „držiteľ povolenia Evonik Nutrition & Care GmbH“ nahrádzajú slovami „držiteľ povolenia Evonik Operations GmbH“;
                     
                  
                        2.
                     
                     
                        V druhom stĺpci prílohy „Názov/meno držiteľa povolenia“ sa slová „Evonik Nutrition & Care GmbH“ nahrádzajú slovami „Evonik Operations GmbH“.
                     
                  
         
            Článok 4
            Prechodné opatrenia
            Existujúce zásoby doplnkových látok, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
         
         
            Článok 5
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. mája 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) č. 887/2011 z 5. septembra 2011 o povolení prípravku Enterococcus faecium CECT 4515 ako kŕmnej doplnkovej látky pre kurčatá na výkrm (držiteľ povolenia: spoločnosť Norel S.A.) (Ú. v. EÚ L 229, 6.9.2011, s. 7).
         
            (3)  Vykonávacie nariadenie Komisie (EÚ) 2017/961 zo 7. júna 2017 o povolení prípravku s obsahom Enterococcus faecium CECT 4515 ako kŕmnej doplnkovej látky pre odstavené prasiatka a na nové použitie vo vode na pitie pre odstavené prasiatka a kurčatá vo výkrme a o zmene nariadenia (ES) č. 2036/2005 a nariadenia (EÚ) č. 887/2011 (držiteľ povolenia Evonik Nutrition & Care GmbH) (Ú. v. EÚ L 145, 8.6.2017, s. 7).
         
            (4)  Vykonávacie nariadenie Komisie (EÚ) 2020/1395 z 5. októbra 2020 o obnovení povolenia prípravku s obsahom Bacillus amyloliquefaciens CECT 5940 ako kŕmnej doplnkovej látky pre kurčatá vo výkrme a o jeho povolení pre kurčatá chované na znášku, ktorým sa zrušuje nariadenie (ES) č. 1292/2008 (držiteľ povolenia Evonik Nutrition & Care GmbH) (Ú. v. EÚ L 324, 6.10.2020, s. 3).